open-index/open-wikipedia-markdown huggingface dataset:
Train to Busan

Ang ***Train to Busan*** (Hangul: 부산행, Hanja: 釜山行, *Busanhaeng*, ) ay isang pelikula sa Timog Korea na nasa ilalim ng direksyon ni Yeon Sang-ho na tampok sila Gong Yoo, Jung Yu-mi at Ma Dong-seok. Nagkaroon ng pangunahing palabas ang naturang pelikula sa seksyong Midnight Screenings sa 2016 Cannes Film Festival noong 13 Mayo. Noong 7 Agosto, nagkaroon ng tala ang pelikula bilang kauna-unahang pelikulang Koreano ng 2016 na binigyang-marka ang talang-pangmanonood ng may halos 10 milyong manonood ng pelikula.

## Buod
Isang track van ang hinarang sa isang checkpoint quarantine sa isang kalsada sa Seoul habang nagmamaneho ang driver lulan ng kanyang cellphone, ay nakabanga ito ng isang Usa (sombi), si Seok-woo at Su-an ang mag ama ay sakay ng KTX sa Seoul istasyon, isang babae-run away girl (Shim Eun-kyung) ay nakapasok sa tren (Korean Transit Express), dahil sa kanyang iniindang kagat, habang nag kakagulo ang mga tao sa itaas ng istasyon, ng mag laon patungo ang tren na KTX patungong Busan, dumami na ang infected sa loob ng bawat bagon , Sumunod huminto ang tren sa Cheonan istasyon ang mga tao ay nag pupulisan dahil sa pag-atake ng mga halimaw (sombi), habang binabagtas ang lalawigan ng Gyeonggi ay naglipana ang mga infected sa labas, Ang sakay ng KTX ay nakalagpas sa lalawigan patungo sa lungsod ng Daejeon istasyon ang mga tao ay pumunta sa isang terminal na kuwarantin sa "Main Square" at "East Square" sumunod ang ilang minuto ay inatake ito ng mga militar na sombi ay bumalik ang mga pasahero upang lisanin ang apektadong lungsod, habang nakikipaglaban ang mga bida ay binabagtas naman ang Hilagang Gyeongsang ang mga bida ay bumaba sa lungsod ng Daegu istasyon, Ang tatlo ay hinahabol sa riles ng tren, dalawa lang ang nakaligtas papunta sa lungsod ng Busan.

## Mga Pagganap
* Gong Yoo bilang Seok-woo 
* Kim Su-an bilang Su-an
* Jung Yu-mi bilang Seong-kyeong
* Ma Dong-seok bilang Sang-hwa
* Ahn So-hee bilang Jin-hee
* Choi Woo-shik bilang Young-guk
* Kim Eui-sung bilang Yong-suk
* Choi Gwi-hwa bilang lalaking walang tahanan
* Jung Suk-yong bilang Kapitan ng KTX
* Ye Soo-jung bilang In-gil
* Park Myung-sin bilang Jong-gil
* Jang Hyuk-jin bilang Ki-chul
* Kim Chang-hwan bilang Kim Jin-mo

## Pagtanggap
### Takilya
Noong 5 Setyembre 2016, umani ang *Train to Busan* ng  mula sa buong mundo.

## Sanggunian
## Kawing Panlabas
* ''Train to Busan's Official website ''
* 
* 
* 
* 

Kategorya:Mga pelikulang action thriller ng dekada 2010
Kategorya:Mga pelikula mula sa Timog Korea
Kategorya:Mga pelikulang sombi mula sa Timog Korea
Kategorya:Mga pelikula ng 2016
Unibersidad ng Wyoming

Ang **Unibersidad ng Wyoming** (Ingles: *University of Wyoming*) ay isang land-grant na unibersidad na matatagpuan sa Laramie, estado Wyoming, Estados Unidos, sa elebasyong 7,220&#x20;piye (2194&#x20;m), sa pagitan ng mga kabundukan ng Laramie at Snowy Range. Ito ay kilala bilang **UW** (madalas na binibigkas "U Dub") sa mga taong malapit sa unibersidad. Ito ay itinatag noong Marso 1886, apat na taon bago maadmit ang teritoryo bilang ika-44 estado, at binuksan noong Setyembre 1887. Ang Unibersidad ng Wyoming ay hindi pangkaraniwan dahil nakasulat sa Saligang Batas ng estado ang dapat nitong maging lokasyon nito sa loob ng Wyoming. Ang mga unibersidad nag-aalok din ng mga outreach na programang pang-edukasyon sa mga komunidad sa buong Wyoming at online.

Ang Unibersidad ay binubuo ng pitong mga kolehiyo: agrikultura at likas na yaman, mga sining at agham, negosyo, edukasyon, inhinyeriya at aplikadong agham, agham-pangkalusugan, at batas. Ang unibersidad ay nag-aalok ng 190 undergraduate, gradwado, at sertipikong programa, kabilang ang Doctor of Pharmacy at Juris Doctor. Ang University of Wyoming ay itinampok sa 2011 *Princeton Review* bilang isa sa Pinakamahusay na 373 Kolehiyo.

Bilang karagdagan sa on-campus na mga klase sa Laramie, ang Outreach School ay nag-aalok ng higit sa 41&#x20;digri at sertipiko para sa malalayong mag-aaral sa buong estado at sa labas nito. Ang mga programang ito ay inihatid sa pamamagitan ng paggamit ng teknolohiya, tulad ng mga online at video conferencing. Ang Outreach School ay may siyam na mga panrehiyong sentro sa buong estado, kung saan ang ay matatagpuan sa kampus ng community colleges, upang magbigay ng oportunidad sa mga residente ng Wyoming para sa edukasyon sa unibersidad nang hindi kailangang pumunta sa Laramie.

File:Wyoming_Union_2009.jpg|Ang kanlurang pasukan ng Wyoming Union
File:American_Heritage_Center.JPG|Ang Centennial Complex, kung saan matatagpuan ang American Heritage Center at University of Wyoming Art Museum
File:University_of_Wyoming_Geological_Museum_1.jpg|University of Wyoming Geological Museum

## Mga sanggunian 
Kategorya:Flagship na unibersidad sa Estados Unidos
Abenida Tomas Morato

Ang **Abenida Tomas Morato** () ay isang kilalang kalye sa Lungsod Quezon na may apat na linya (dalawa sa bawat direksyon) at haba na 1.6 kilometro (1 milya). Nagsisimula ito sa sangandaan ng Abenida Eulogio Rodriguez Sr. sa Baranggay Mariana, New Manila, at nagtatapos ito sa Kalye Eugenio Lopez (dating Kalye Scout Albano). Sa sangandaan ng kalye at Abenida Timog matatagpuan ang monumento na ala-ala sa 22 Boy Iskawt na nasawi sa pagbagsak ng eroplano noong papunta sila sa 11th World Scout Jamboree. Sa nasabing sangandaan din matatagpuan ang dating kinalalagyan ng Ozone disco.

Kilala ang kalye bilang hilera ng mga restoran sa pook panlibangan ng Lungsod Quezon (lalo sa bandang paligid ng sangandaan ng Abenida Timog). Kilala rin ang kalye sa mga bar, disco, karaoke, at klab pang-komedya nito.

## Kasaysayan
Ang Abenida Tomas Morato, na ibinuksan sa publiko noong mga 1940, ay dating tinawag na ***Sampaloc Avenue***. Pinangalanan ito dahil sa pagiging laganap ng mga punong sampalok sa kabuuan ng kalye sa mga unang taon nito. Pinaniniwalaan na itinanim nina Tomas Eduardo Morato y Bernabeu (unang alkalde ng Lungsod Quezon, 1939–1942), dating pangulo Manuel Luis Quezon, Alejandro Roces (na isang mamamahayag) ang mga nasabing puno. Subalit noong 2012, dalawang punong sampalok na lamang ang natitira, sapagkat ipinutol na ang mga puno upang mabigyang-daan sa pagtatayo ng mga espasyo pamparadahan.

Noong 1966, binigyan ng bagong pangalan ang abenida, mula sa unang alkalde ng Lungsod Quezon. Pagpasok ng dekada-1990, napalitan ng porma ang kalye at naging patok na lugar na may mga bar na nakalinya rito katulad ng Tia Maria's.

## Mga sanggunian
Tomas Morato Avenue
Internasyonal na Unibersidad ng Hapon

right|thumb|270x270px|Ang pangunahing pasukan at harapan ng IUJ
right|thumb|180x180px|Ang Matsushita Library and Information Center
Ang &#x20;(Ingles: *International University of Japan*) ay isang pribadong unibersidad na matatagpuan sa lungsod ng Minami-Uonuma sa prepektura ng Niigata, Hapon.

Ang IUJ ay ang unang paaralang gradwado sa Hapon, at isa sa kaunting unibersidad na nag-aalok ng lahat ng mga kurso nito sa ingles. Ito ay itinatag noong 1982, upang sanayin ang mga lider ng pandaigdigang lider sa globalisadong mundo, maging ito ay sa negosyo, pamahalaan, organisasyon, o di-panggobyernong sektor. Ang IUJ ay nag-aalok ng Master's degree sa International Development, Ekonomiks, Pampublikong Pangangasiwa, Internasyonal na Kapayapaan at Ugnayang Pandaigdigan, pati na rin ang  MBA. Ang IUJ ay ganap na naaprubahan at kinikilala ng ang Ministri ng Edukasyon, Hapon.

Ang IUJ Paaralan ng Negosyo ay kabilang sa mga nangungunang mga paaralan sa mundo ayon sa nangungunang pahayagang pangnegosyo at pang-edukasyon. Ang mga programa sa Pampublikong Pamamahala rin ay kabilang sa mga pinakamahusay.

## Mga sanggunian 
Kategorya:Mga pamantasan sa Hapon
Abenida Gilmore

Ang **Abenida Gilmore** () ay isang daang panresidensiyal sa distrito ng New Manila, Lungsod Quezon, Pilipinas. Nagsisimula ito sa sangandaan nito sa Abenida Eulogio Rodriguez Sr. sa hilaga at nagtatapos ito sa Kalye Nicanor Domingo sa timog karugtong ng Kalye Granada na papuntang Abenida Ortigas. Babagtasin nito ang Bulebar Aurora pagdaan. Isa ito sa limang pangunahing lansangan na dumadaan sa New Manila mula Abenida E. Rodriguez Sr. hanggang Bulebar Aurora; ang mga iba pang lansangan ay Abenida Broadway, Abenida Doña Hemady, Kalye Balete, at Kalye Betty Go-Belmonte. Ang haba nito ay 2 kilometro (1.2 milya).

Ang sangandaan ng abenida sa Bulebar Aurora ay kilala bilang isa sa mga pook-pamilihan ng mga kompyuter. Kapwa puno ng mga tindahan ang mga katimugang sulok ng Gilmore at Aurora; ang mga tindahang ito ay nagbebenta ng mga iba't-ibang uri ng mga kompyuter at mga kagamitan nito, bago man o segunda-mano. Isa sa mga kilalang pook na matatagpuan sa abenida ay ang St. Paul University Quezon City (na matatagpuan din sa sangandaang ito). Sa tapat naman ng pamantasan makikita ang opisina ng SYKES Asia Inc. (sa Gusaling K Pointe).

Ang pinakamalapit na estasyon ng pangmasang transportasyon mula sa Abenida Gilmore ay ang Estasyong Gilmore ng Linya 2, na ipinangalan mula sa daan mismo.

Ipinangalan ang abenida mula kay Eugene Allen Gilmore, bise gobernador-heneral ng Pilipinas mula 1922 hanggang 1929 (panahon ng mga Amerikano) na naglingkod bilang pansamantalang gobernador-heneral ng Pilipinas (Agosto–Disyembre 1927).

## Tingnan din
*Mga lansangan sa Kalakhang Maynila

## Mga sanggunian
Gilmore Avenue
Kalye Victorino Mapa

Ang **Kalye Victorino Mapa ** (, na kilala rin sa maikling pangalan na **Kalye V. Mapa**, ay ang pangunahing daang mula hilaga pa-timog ng distrito ng Santa Mesa sa Maynila, ang kabesera ng Pilipinas. Ang kalye, kung isasama ang ekstensyon nito sa silangan, ay may kalakip na haba na 1.6 kilometro (1 milya) mula sa panulukan nito sa Bulebar Magsaysay sa hilaga hanggang sa Kalye Pat Antonio sa timog-silangan sa tabi ng Ilog San Juan na nagsisilbing hangganan sa pagitan ng distrito at San Juan/Mandaluyong. Isang bahagi ng kalye, mula Bulebar Magsaysay hanggang Kalye Padre Sanchez, ay bumubuo sa bahagi ng Daang Radyal Blg. 5 (R-5) ng sistema ng pinagsamang daang arteryal ng Maynila.

## Kasaysayan
Isa ang Kalye V. Mapa (dating "*Calle Buenavista*") sa mga pinakaunang kalye na inilatag ng mga Kastila sa dating *pueblo* (distrito ngayon) ng Santa Mesa. Matatagpuan rito noon ang dating *Sociedad de Tiro al Blanco* (*Manila Gun Club*) na matatagpuan malapit sa panulukan ng Calle Valenzuela. Pinahaba ang kalye pa-hilaga mula Calle Santa Mesa (ngayon ay Lumang Daang Santa Mesa) patungo sa bagong bulebar na itinayo noon sa panahon ng mga Amerikano. Noong 1929, ang kalye ay binigyan ng bagong pangalang Kalye Victorino Mapa (sa pamamagitan ng *Republic Act 3581*), mula kay Victorino Mapa, ang ikalawang punong mahistrado ng Korte Suprema ng Pilipinas.

## Mga sanggunian
Kategorya:Mga lansangan sa Kalakhang Maynila
Unibersidad ng Malaya

thumb|220x220px|Gusaling Tan Teck Guan

Ang **Unibersidad ng Malaya** (**UM**; ; Ingles: *University of Malaya*) ay isang pampublikongunibersidad sa pananaliksik na matatagpuan sa Kuala Lumpur, Malaysia. Ito ang pinakamatanda at pinakatanyag na unibersidad sa Malaysia. 

Ang unibersidad ay itinatag noong 1949 bilang isang pampublikong tersiyaryong institusyon. Ngayon, ito ay may higit sa 2,500 mga miyembro ng kaguruan. Sa 2012, UM ay nabigyan ng awtonomiya ng Ministri ng mas Mataas na Edukasyon. sa Kasalukuyan, ang Unibersidad ay nahahati sa 12 fakultad, 2 akademya at 3 sentro.

Noong 2015, binigyan ng QS World University Rankings ang UM ng ranggong ika-146 sa mundo. Sa parehong taon, ang unibersidad ay may ranggong ika-29 sa QS Asian University Rankings, ikatlo sa Timog-silangang Asya at siyang may pinakamataas na ranggo sa mga institusyon sa Malaysia.

## Mga sanggunian
Kategorya:Mga pamantasan sa Malaysia
Pambansang Unibersidad ng Taiwan

left|thumb|260x260px|NTU Central Administration Building

Ang **Pambansang Unibersidad ng Taiwan**(Ingles: *National Taiwan University *o ***NTU***; ; colloquially, 台大; Táidà; Peh-ōe&#x3A;*Tâi-tāi*) ay isang pambansang koedukasyonal na unibersidad sa pananaliksik na matatagpuan sa lungsod ng Taipei, Taiwan. Sa karagdagan, ang Unibersidad ay may 6 iba pang mga kampus sa Taipei at sa ibang lugar, na may isang kabuuang erya na 345,830,000&#x20;m2. Ang Unibersidad ay binubuo ng 11 kolehiyo, 54 kagawaran, 103 institutong gradwado, at 4 sentro ng pananaliksik. Noong 2015, ang student body ay binubuo ng 16,533 undergraduate na mga mag-aaral at 15,225 graduate na mga mag-aaral.

Ang unibersidad ay itinatag noong 1928 sa pamamagitan ng mga Hapones noong panahong kolonyal bilang **Taihoku Imperial University**. Pagkatapos ng Ikalawang Digmaang Pandaigdig, ipinagpatuloy ng gobyerno ng Republika ng Tsina ang pangangasiwa sa Unibersidad, pinalitan ang pangalan nito bilang *National Taiwan University* noong Nobyembre 15, 1945.

Ang NTU ay itinuturing na pinakaprestihiyosong unibersidad sa Taiwan. Ito din ay may malakas na koneksyon sa Academia Sinica sa Taiwan sa anyo ng mga kolaborasyon sa pananaliksik at pagtuturo at opisina para sa programang magkakasanib.

## Mga sanggunian 
T
Injong ng Goryeo

Si **Injong ng Goryeo** (29 Oktubre 1109 – 10 Abril 1146) (r. 1122–1146) ang ika-17 monarka ng Dinastiyang Goryeo ng Korea. Siya ang panganay na anak ni Haring Yejong at ni Reyna Sundeok, na anak ni Yi Cha-gyeom. Namataan sa kaniyang pamumuno ang dalawang suliranin na halos nagpatapos sa Kapulungan ng Wang, at ang pagbagsak ng Hilagang Song at ang pagkakatatag ng mga Jurchen ng Dinastiyang Jin bilang nangingibabaw na kapangyarihan sa Silangang Asya.

## Tingnan din
* Kasaysayan ng Korea

Kategorya:Mga mamumuno ng Goryeo
Ambos Camarines

**Ambos Camarines** (, nangangahulugang "pareho"), karaniwang kilala bilang *Camarines*, ay isang makasaysayang lalawigan sa Pilipinas na matatagpuan sa hilagang dulo ng Tangway ng Bikol. Umiiral na ito ngayong bilang dalawang magkahiwalay na lalawigan: Camarines Norte at Camarines Sur.

Itinatag ang lalawigan noong 1579 (?) at hinati iyon sa dalawa, Camarines Norte at Sur noong 1829. Muli iyon pinagsama sa ilalim ng pangalang Ambos Camarines noong 1854, ngunit muli ring pinaghiwalay pagkatapos ng tatlong taon. Noong 1893, muli na naming pinagsama iyon hanggang noong ika-10 Marso 1917, nang binuo ng Akto Blg. 2711 ang karamihan sa lalawigan ng kasalukuyang panahon, kabilang ang Camarines Norte at Camarines Sur.

Kaurian:Mga dating lalawigan ng Pilipinas
Kaurian:Mga estado at teritoryong itinatag noong 1579
Kaurian:Kasaysayan ng Camarines Norte
Kaurian:Kasaysayan ng Camarines Sur
Yohan Hwang

Si **Yohan Hwang** (ipinanganak 27 Nobyembre 1995) ay isang mang-aawit na Timog Koreano sa Pilipinas. Nagsimula ang kaniyang kasikatan pagkatapos niyang sumali at manalo sa unang kapanahunan ng *I Love OPM*.

## Talambuhay
### Kasibulan at Edukasyon
Ipinanganak si Hwang sa Seoul, Timog Korea noong 27 Nobyembre 1995. Mayroon siyang kuya at isang nakababatang kapatid na babae. Noong 2014, lumipat ang kaniyang pamilya sa Pilipinas, at saka niya ipinagpatuloy ang kaniyang pag-aaral sa De La Salle University.

### Karerang Panghimig
#### 2016: *I Love OPM*
Isang araw sa isang kaganapan sa La Salle, inawit ni Hwang ang "Ako'y Sa'yo" ng Side A matapos na payuhan siya ng kaniyang kaibigan na magtanghal ng isang awiting Pilipino. Ang aklamasyong kaniyang natanggap ang siyang nagbigay sa kaniya ng kumpyansa at iyon ang nagbigay-tanda sa pagmamahal niya sa sa pag-awit. Noong awdisyon ng unang kapanahunan ng nasabing programa, na isina-himpapawid noong 6 Pebrero 2016, itinanghal ni Hwang ang "Ako'y Sa'yo at Ika'y Akin" ng bandang IAXE, na pinasikat ni Daniel Padilla. Binigyan siya ng tatlong aprobadong marka mula sa mga *Himig*ration officers (mga tagahatol) na sila Toni Gonzaga, Lani Misalucha, at Martin Nievera, na binaggit na mayroong siyang tinig ng parang isang tunay na Pilipino, at maganda ang kaniyang naging rendisyon.

Umabante si Hwang sa *semi-finals* matapos na tuloy-tuloy siyang nakatanggap ng matataas na puntos at mga puri mula sa mga tagahatol at mánonood. Kasama ni Harris Dio Smith, si Hwang ang naging kauna-unahang *finalist* na naka-abante sa *finals* pagkatapos na makakuha siya ng isa sa dalawang pinakamataas na boto mula sa mga mánonood sa estudyo. Sinamahan silang dalawa nila J Morning at Ryan Gallagher pagkatapos makakuha ng pagpayag mula sa mga tagahatol. Parehong taga Timog Korea na *finalist* na sina Hwang at J Morning.

Noong *grand finals* na ginanap sa Resorts World Manila noong 13 Abril 2016, itinanghal ni Hwang ang "Huwag Ka Nang Umiyak" ni Gary Valenciano Liturgikon Vocal Ensemble. Iyon ang naging unang pagkakataon sa kabuuan ng programa na ipinamalas niya ang kaniyang ranggong pantinig (*vocal range*) sa halip na kaniyang kadalasang malambing at kagiliw-giliw na *ballad* na pangtanghal. Ipinaliwanag ni Hwang na napagpasyahan niyang itanghal ang isang magiting na balada dahil nais niyang ipakita at ipatunay sa mga kritiko na dibdiban siya sa kaniyang pag-awit. Itinanghal siyang panalo sa katapusan ng kompetensya, na napanalunan ang halagang 2 milyong piso, isang taong kontrata para sa pagsasa-plaka sa Star Music, at isang *vacation package* sa Cebu.

## Talang-Palabas (Pilmograpiya)
### Telebisyon
## Sanggunian
## Kawing Panlabas
* 
* 
* 

Kategorya:Mga mang-aawit mula sa Timog Korea
Kategorya:Nabubuhay na mga tao
Kategorya:Ipinanganak noong 1995
Abenida Timog

Ang **Abenida Timog** () ay isang pangunahing pang-apatan na abenida sa Lungsod Quezon na may haba na 2 kilometro (1 milya). Matatagpuan ito sa distrito ng Diliman sa hilaga-silangang Kalakhang Maynila, Pilipinas. Dumadaan ito mula silangan pa-kanluran sa katimugang gilid ng Barangay South Triangle, mula sa sangandaan ng EDSA hanggang Abenida Quezon. Binabagtas nito ang Abenida Tomas Morato sa kalagitnaan nito, kung saan makikita ang 11th World Scout Jamboree Memorial Rotonda. Matatagpuan ito sa lugar panlibangan ng Lungsod Quezon, at kilala ito sa mga restoran, bar, klab pang-karaoke, at klab pang-komedya. Sa sangandaan ng Abenida Timog at EDSA matatagpuan ang mga himpilan at istudyo ng GMA Network Center.

Itinakda ang Abenida Timog bilang **N172** ng pambansang sistema ng lansangang bayan sa Pilipinas.

## Kasaysayan
Ang abenida (na tinatawag noon sa wikang Ingles bilang ***South Avenue***) ay bumubuo sa katimugang hangganan ng dating ipinapanukalang *Diliman Quadrangle* na may lawak na 400 ektarya (990-acre) at nakapaloob sa dating *Diliman Estate* (o Hacienda de Tuason) na binili ng pamahalaang komonwelt ng Pilipinas noong 1939 para maging bagong kabisera ng Pilipinas (bilang Lungsod Quezon) na papalit sa Maynila. Dati itong ipinaplano na maging Central Park ng bagong lungsod na kung saan makikita ang mga bagong gusaling pampamahalaan (bagong palasyo ng pangulo, bagong gusali ng kapitolyo, at bagong gusali ng Kataas-taasang Hukuman) sa loob ng 25 ektaryang (62 acre) sityong patambilog na tinatawag ngayong Quezon Memorial Circle. Ang quadrangle ay hinahangganan ng Abenida North sa hilaga, Abenida East sa silangan, Abenida South (Timog) sa timog, at Abenida West sa kanluran. Ang sityo ay idinisenyo ng mga Amerikanong tagaplano ng lungsod na sina William E. Parsons at Harry Frost, sa pagtutulungan nina Inhinyero AD Williams at mga arkitekto na sina Juan Arellano at Louis Croft. Ang nabanggit na sityo ay magkakaroon din ng 15 ektaryang (37 acre) pambansang eksposisyon sa may sangandaan ng Abenida North at Avenida 19 de Junio (EDSA ngayon, sa kinalalagyan nito nakatayo ngayon ang pamilihang SM City North EDSA). Pagsapit ng taong 1976, ibinalik ang kabisera sa Maynila, at ang Quezon Memorial Circle ang tanging estruktura na naitayo sa dapat sana'y sityong pang-kabisera.

## Mga sanggunian
Timog Avenue
Maharlikang Unibersidad ng Bhutan

Ang **Maharlikang Unibersidad ng Bhutan** (Ingles: *Royal University of Bhutan*; Dzongkha: འབྲུག་རྒྱལ་འཛིན་གཙུག་ལག་སློབ་སྡེ་; Wylie: ''brug rgyal-'dzin gtsug-lag-slob-sde''), ay itinatag noong Hunyo 2, 2003 sa pamamagitan ng isang maharlikang kautusan, ay ang pambansang unibersidad ng bansang Bhutan.

Ang unibersidad ay itinatag upang mapagsama-sama ang pamamahala ng mga kolehiyo sa tersiyaryong edukasyon sa Bhutan. Ito ay isang desentralisadong universidad na may walong mga kaanib na kolehiyo at isang kolehiyong afilyeyt na nakakalat sa buong kaharian. Ang prinsipyong nakaimpluwensya sa pagbuo ng unibersidad ay ang priyoridad ng pamahalaan para sa pantay-pantay na pag-unlad. Ang mga kolehiyo ng Unibersidad ay ang mga sumusunod:
* College of Natural Resources (CNR) sa Lobesa, Thimphu
* College of Science and Technology (CST) sa Rinchhending, Phuntsholing
* Gaeddu College of Business Studies (GCBS) sa Gedu, Chukha
* Institute of Language and Culture Studies (ILCS) sa Taktse, Trongsa.. Ang pangunahing gawain ng ILCS ay ang pagpapanatili at pag-promote ng Dzongkha, ang pambansang wika sa Bhutan.
* Jigme Namgyel Engineering College (JNEC) sa Dewathang, Samdrup Jongkhar
* Paro College of Education (PCE) sa Paro
* Royal Thimphu College (RTC) sa Ngabiphu, Thimphu (kaakibat na kolehiyo) 
* Samtse College of Education (SCE) sa Samtse
* Sherubtse College sa Kanglung, Trashigang

## Mga sanggunian 
Kategorya:Mga pamantasan
Kategorya:Edukasyon sa Bhutan
Cinnamon roll

[thumb|A [Swedish cuisine|Swedish *kanelbulle*]]

Ang **cinnamon roll**, tinatawag ding **cinnamon bun**, **cinnamon swirl**, **cinnamon Danish** o **cinnamon snail**) iay isang sweet roll na kadalasang hinahain sa Hilagang Europa and Hilagang Amerika. Sa Hilagang Amerika, kadalasan itong kinakain sa almusal o kayâ sa meryenda. Ang mga pangunahing sangkap nito ay arina, kanela, asukal, at mantekilya, na nagbibigay ng mabulas at matamis na lasa nito. Sa mga ibang lugar kinakain ito bílang almusal at kadalasang hinahain na may cream cheese o kayâ icing.

## Mga sanggunian 
## Mga kawing panlabas 
* Cinnamon roll recipe 

Kategorya:Mga tinapay
Kategorya:Panghimagas
Bulebar Shaw

Ang **Bulebar Shaw** () ay isang lansangan na may anim hanggang sampung linya na kumokonekta sa mga lungsod ng Mandaluyong at Pasig sa Kalakhang Maynila, Pilipinas. May haba itong 5.2 kilometro (3.2 milya). Isa ito sa mga pangunahing lansangan ng Sentrong Ortigas sa Mandaluyong at Pasig, at matatagpuan dito ang maraming mga gusaling pamilihan tulad ng sentring pamilihan ng Starmall at pangmayamang Shangri-La Plaza sa sangandaang EDSA-Shaw intersection, at The Marketplace sa sangandaang Kalentong-Shaw.

Bahagi ito ng Daang Radyal Blg. 5 (R-5) ng sistema ng daang arteryal ng Kamaynilaan. Nakapaloob ito sa Lansangang N141 (o Pambansang Ruta Blg. 141) ng sistema ng lansangang bayan sa Pilipinas.

## Kasaysayan
Buhat ang pangalan nito kay William J. Shaw, ang nagtatag ng Wack Wack Golf and Country Club sa Mandaluyong. Ang dating pangalan ng Bulebar Shaw ay **Bulebar Jose Rizal** (*Jose Rizal Boulevard*).

## Ruta
thumb|left|Bulebar Shaw patungong F.B. Martinez at Santa Mesa, Maynila.
Nagsisimula ang Bulebar Shaw sa sangandaan nito sa Kalye Heneral Kalentong bilang karugtong ng Kalye Padre Sanchez. Tinatahak nito ang ruta na lumiliko nang bahagya sa Mandaluyong bago bumagtas ng EDSA. Isang *flyover* ang nagdadala ng bulebar sa ibabaw ng Estasyong Shaw sa EDSA, at bababa ito malapit sa EDSA Shangri-la. Malimit na tawaging "*EDSA-Crossing*" ang sangandaang ito. Magiging pandalawahang daanan (*dual carriageway*) ang Bulebar Shaw paglampas ng EDSA, at paglaon ay papasok sa Pasig kung saan daraan ito malapit sa Capitol Commons, isang *mixed-use development* na matatagpuan sa dating sityo ng kapitolyong panlalawigan ng Rizal. Paglampas ng Hillcrest Drive, tutuloy ito patungong C-5 bilang Bulebar Pasig.
thumb|Pasilangang Bulebar Shaw sa Pasig, malapit sa Capitol Commons

## Mga palatandaang pook
Bilang isang lansangang naglilingkod sa mga lugar-pamilihan, ang ilan sa kilalang mga palatandaang pook na nakatayo malapit o sa kahabaan ng lansangan ay ang Shangri-La Plaza, Crossings Department Store (ngayon ay Rustan's), Starmalls, EDSA Central Mall, isang sangay ng SM Cherry, isang sangay ng Puregold, isang sangay ng S&R Membership Shopping, 500 Shaw Zentrum, Shaw Center Mall, sangay-Mandaluyong ng SM Hypermart, at The Marketplace Shopping Mall.

Matatagpuan din sa bulebar ang mga institusyong pang-edukasyon ng Paaralang Lourdes ng Mandaluyong at Pamantasang Jose Rizal, pati mga tanggapan ng World Corporate Center, Acquire BPO, E-Telecare Global Solutions CC7 Shaw Site, ICT, NetCrossing 2, AMA Bank, Solar Entertainment Corporation, Nine Media Corporation, at CNN Philippines.

## Tingnan din
#### Mga artikulong ukol sa mga daan
*Daang Radyal Blg. 5
*Talaan ng mga lansangan sa Kalakhang Maynila
#### Iba pang mga kaugnay na artikulo
*Lundayang Ortigas
*Wack Wack Golf and Country Club

## Mga sanggunian
Kategorya:Mga lansangan sa Kalakhang Maynila
Lansangang-bayang Regalado

Ang **Lansangang-bayang Regalado** () ay isang lansangang may 2.8 kilometro (1.7 milya) na haba at apat hanggang anim na linya na kumokonekta ng Lansangang Quirino sa Abenida Commonwealth sa hilagang Lungsod Quezon. Isa itong pangunahing lansangan ng Barangay Greater Lagro at Neopolitan Business Park. Ipinangalan itong Lansangang-bayang Regalado upang makita ang kaibahan nito sa kalapit na Abenida Regalado () na isa ring pangunahing daan sa pook ng North Fairview.

## Tignan din
*Mga lansangan sa Kalakhang Maynila

## Mga sanggunian
Kategorya:Mga lansangan sa Kalakhang Maynila
Kalye Zobel Roxas

Ang **Kalye Zobel Roxas** () ay isang kalye na bumubuo sa timog-silangang hangganan ng Lungsod ng Maynila at hilagang hangganan ng mga lungsod ng Makati at Pasay sa Kalakhang Maynila, Pilipinas. Dumadaan ito mula Kalye Tramo sa ligid ng Singalong ng Malate hanggang sa Kalye Tejeron sa Santa Ana. Mayroon itong maikling ekstensyon paglampas ng panulukan ng Kalye Tejeron–Abenida J.P. Rizal bilang Kalye Del Pan. Ang haba ng kalye ay 2.2 kilometro (1.4 milya).

Ang Zobel Roxas at iba pang mga kalye sa ligid nito (tulad ng mga Kalye Jacobo, Consuelo, Don Pedro, at Ayala) ay pinangalanan sa Pamilyang Zobel de Ayala na nagpausbong ng mga subdibisyong para sa mga taong nakaluluwag sa buhay sa mga ligid ng Singalong at San Andres noong dekada-1930. Ang mga ligid na ito ay bumuo sa bahagi ng malawak na Hacienda de San Pedro Macati na binili at pinaunlad ng pamilyang Ayala para gawing mga nayon pang-komersyal at panresidensyal sa Maynila at Makati.

## Tingnan din
*Talaan ng mga lansangan sa Kalakhang Maynila

## Mga sanggunian
Kategorya:Mga lansangan sa Kalakhang Maynila
Abenida Paterio Aquino

Ang **Abenida Paterio Aquino** () ay ang pangunahing daan ng Malabon sa hilagang Kalakhang Maynila, Pilipinas. Ito ay bumabagtas mula sangandaan ng Daang C-4 sa Lungsod ng Kalookan at nagtatapos sa Bulebar F. Sevilla sa rotonda ng Gusaling Panlungsod ng Malabon. Anim ang mga linya nito at may haba na 1.6 kilometro (1.0 milya). Kasama ito sa talaan ng MMDA ng mga pinakabahaing lugar sa Kamaynilaan.

Ipinangalan ito mula kay Paterio Aquino na alkalde ng Malabon 1946-1951 at 1956-1959. Tinatawag din itong **Daang Letre** (), mula sa dating baryo sa Malabon kung saan dumadaan ito. Ang bahagi ng abenida sa kanluran ng Tulay ng Tonsuya (sa mga baranggay ng San Agustin and Tañong) ay tinatawag ding **Rizal Avenue Extension**.

## Mga sanggunian
Paterio Aquino Avenue
Daang Samson

Ang **Daang Samson** () ay isang pangunahing kalye na dumadaan mula silangan pa-kanluran sa Lungsod ng Kalookan sa hilagang Kalakhang Maynila, Pilipinas. Ito ang karugtong ng EDSA, at naka-ugnay ito sa nasabing lansangan sa pamamagitan ng Rotonda ng Monumento upang makabuo ng isang deretsong ruta. Kapwa bahagi ng Daang Palibot Blg. 4 (C-4) ng sistemang daang arteryal ng Kamaynilaan ang EDSA at Daang Samson. May haba na 2.0 kilometro (1.2 milya) ang Daang Samson, na nagsisimula sa Monumento at nagtatapos sa sangandaan nito sa Abenida Paterio Aquino sa Malabon.

Ipinangalan ang kalye mula kay Apolonio Samson, isang tenyente pambaryo ng Katipunan na mula sa Sitio Kangkong, Baryo Balintawak, Kalookan (ngayon ay nasa Lungsod Quezon), na nakipaglaban kasama si Andres Bonifacio noong Himagsikan ng 1896 (1896—1898).

## Mga sanggunian
Samson Road
Lalawigan ng Jeju

Ang **Lalawigan ng Jeju**, opisyal na **Natatanging Nagsasariling Lalawigan ng Jeju** o **Probinsyang Awtonomong Espesyal ng Jeju** (Ingles: **Jeju Special Self-Governing Province**,) ay isa sa mga siyam na lalawigan ng Timog Korea. Nasa mismong pulo ng Jeju ang naturang lalawigan. Nasa Kipot ng Korea ang pulo, dakong timog-kanluran ng Jeollanam-do. Ang Lungsod ng Jeju ang punong lungsod ng lalawigan.

## Sanggunian
## Kawing Panlabas
*Official Site of Korea Tourism Org 
*Jeju World Wide, a source of news and information for Jeju
*Official provincial info site
*
*The Jeju Weekly newspaper 
*Jeju Island Global geopark
*Jeju World Natural Heritage
*Jeju Tour Information 
*Birds of Jeju
*Jeju Peace Institute 

Kategorya:Lalawigan ng Jeju
Kategorya:Mga nagsasariling lalawigan
Kategorya:Mga lalawigan ng Timog Korea
Crisanto Rances

Si **Crisanto S. Rances** (23 Pebrero 1944–20 Disyembre 2006), karaniwang kilala bilang **Cris Rances**, ay isang Pilipinong inihalal na pampublikong opisyal.

Siya ay Miyembro ng Lupon ng Pangalawang *(ngayon Ikatlo)* Distrito ng Camarines Sur (1988-1992). Matapos ang kanyang termino, siya ay nanalo sa Bise Gubernatoryal na karera at nanungkulan bilang Bise-Gobernador ng lalawigan ng Camarines Sur noong 1992. Siya rin ay nanungkulan bilang akting na Gobernador noong 1993.

Pagkatapos ng tatlong taon ng termino bilang Bise-Gobernador, siya ay napalitan ni Salvio Fortuno noong 1995. Si Rances ay muling tumakbo para sa pagka Miyembro ng Lupon sa Ikatlong *(ngayon ika-Apat)* Distrito ng Camarines Sur noong 1998.

## Kamatayan 
Si Rances ay namatay noong 20 Disyembre 2006, dahil sa cardiac arrest.

## Mga sanggunian 

## Panlabas na mga link 
* Pamahalaang panlalawigan ng Camarines Sur Opisyal na website 
* Sangguniang Panlalawigan Opisyal na website

Kategorya:Ipinanganak noong 1944
Kategorya:Namatay noong 2006
Kategorya:Mga politiko ng Pilipinas
Unibersidad ng Tokyo

(, * *?)
 (Ingles: *University of Tokyo*) na dinadaglat bilang  (, **?)
 o **UTokyo**, ay isang pamantasan sa pananaliksik na matatagpuan sa Bunkyo, lungsod-prepektura ng Tokyo, Hapon. Ang unibersidad ay may 10 fakultad na may kabuuang populasyong 30,000 mag-aaral, kung saan halos 2,000 ay mga banyaga. Ang limang kampus ng UTokyo ay nasa Hongō, Komaba, Kashiwa, Shirokane at Nakano. Ito ay ang pinakaprestihiyosong unibersidad sa Hapon at miyembro ng National Seven Universities.

## Kasaysayan 
Ang unibersidad ay binigyan ng tsarter ng pamahalaang Meiji noong 1877 sa pamamagitan ng pagsasanib ng mas lumang mga paaralan ng medisina at pag-aaral Kanluranin. Noong Setyembre 1923, sinira ng isang lindol ang 700,000 bolyum ng koleksyon ng libro sa aklatan ng unibersidad. Ang mga libro ay dating pagmamay-ari ni Hoshino Hisashi bago maging bahagi ng aklatan ng unibersidad at karamihan dito ay tungkol sa pilosopiya at kasaysayang Tsino.

Noong Palarong Olimpiko sa Tag-init 1964, ang unibersidad ay naghost ng bahaging pagtakbo sa kaganapan ng makabagong pentatlon.

Noong taglagas ng 2012, sa unang pagkakataon ay nagsimulang maghain ang Unibersidad ng Tokyo ng dalawang andergradweyt na mga programa na ganap na tinuturo sa ingles at nakatuon sa mga internasyonal na mag-aaral — ang Programs in English at Komaba (PEAK) — ang International Program on Japan in East Asia at International Program on Environmental Sciences.

File:Tokyo University School of Law Bilding.jpg|Gusali ng Paaralan ng Batas ng Unibersidad ng Tokyo
File:Komaba Library.jpg|Aklatan ng Komaba
File:Main Building of Institute for Solid State Physics of the University of Tokyo.jpg|Pangunahing Gusali ng Institute for Solid State Physics
File:Koishikawa Botanical Gardens - sakura - march31-2015.jpg|Koishikawa Botanikal Na Hardin
File:Komaba research campus02.jpg|Kampus ng Komaba
File:Tokyo_uni1_hibaby.JPG|Ang pangunahing kampus

## Samahan 
### Mga Fakultad 
* Batas
* Panggagamot
* Inhenyeriya
* Literatura
* Agham
* Agrikultura
* Ekonomiks
* Sining at Agham
* Edukasyon
* Parmasiya

### Gradwadong paaralan 
* Humanidades at Sosyolohiya
* Edukasyon
* Batas at Politika
* Ekonomiks
* Sining at Agham
* Agham
* Inhinyeriya
* Agham Pang-agrikultura at Biyolohiya
* Panggagamot
* Parmasiya
* Agham Pangmatematika
* Frontier Sciences
* Impormatika at Teknolohiya
* Interdisiplinaryong Impormatika
* Pampublikong Patakaran

## Mga sanggunian 
Kategorya:Mga pamantasan sa Hapon
Sciences Po

right|thumb|300x300px|Sciences Po Library
right|thumb|250x250px|Hardin ng Sciences Po, sa pagitan ng *rue Saint-Guillaume* at ang *rue des mga Saint-Pères*.

Ang **Sciences Po** (), o **Instituto ng Pag-aaral Pampolitika ng Paris** (Ingles: ***Paris Institute of Political Studies***; Pranses: '''''Institut d'études politiques de Paris'''*, ), ay isang institusyon para sa mas mataas na edukasyon na may istatus na *Grande École* sa Paris, Pransiya.

Ang Instituto ay binubuo ng *Collège universitaire'' para sa andergradweyt na pag-aaral, anim na mga propesyonal na paaralan, dibisyong pampanananaliksik sa batas, ekonomiks, kasaysayan, agham pampulitika, at sosyolohiya, at ang Paaralang Doktoral. Ang pangunahing kampus sa Paris ay malapit sa Boulevard Saint-Germain sa ika-7 arrondissement, at may limang karagdagang kampus na nakakalat sa buong Pransiya.

Ang Sciences Po ay niraranggo bilang ika-4 sa mundo para sa Politika at Pandaigdigang Pag-aaral noong 2016, at kilala rin sa larangan ng Batas, Ekonomiks, at Sosyolohiya sa buong Europa. Ang Sciences Po ay isang miyembro ng ilang mga pang-akademikong konsorsyum (kabilang ang APSIA at ang College Board). Apatnapung porsiyento ng mga mag-aaral ay galing pa mula sa labas ng Pransiya, at ang bawat andergradweyt ay kinakailangang gugulin ang kanyang ikatlong taon sa ibang bansa. Ang Instituto ay may malawak na hanay ng pakikipagsosyo sa 410 unibersidad sa buong mundo.

Ang Sciences Po ay tahanan ng ilang mga prominenteng alumni. Kabilang dito ang lima sa huling anim pangulo ng Pransiya, 13 punong ministro ng Pransiya, 12 banyagang mga pinuno ng estado o pamahalaan, mga lider ng mga internasyonal na organisasyon kabilang ang UN, IMF, at WTO. 

Ang Sciences Po ay bahagi ng isang network ng 410 unibersidad. Ang mga katuwang nitong unibersidad ay kinabibilangan ng: Berkeley (Estados Unidos), Cambridge (Inglatera), Columbia (Estados Unidos), Freie Universitat Berlin (Alemanya), Fudan (Tsina), Keio (Hapon), London School of Economics (Inglatera), Tufts (Estados Unidos), atbp.

## Mga sanggunian at mga tala 
### Mga tala 
Kategorya:Paris
Kategorya:Mga pamantasan sa Pransiya
Shimon Peres

Si **Shimon Peres** (; ipinanganak na **Szymon Perski**; Agosto 2, 1923 – Setyembre 28, 2016) ay dating politikong Israeli na ipinanganak sa Poland. Dalawang ulit siyang naglingkod bilang Punong Ministro ng Israel at dalawang ulit din bilang Interim na Punong Ministro, at naging bahagi ng 12 gabinete sa loob ng 66 taong karera niya sa politika. Nahalal si Peres sa Knesset noong Nobyembre 1959 at, maliban sa tatlong buwang pamamahinga noong 2006, patuloy siyang nanungkulan hanggang 2007, nang siya'y maging Pangulo ng Israel.

Humawak si Peres ng iba't ibang katungkulang diplomatiko at militar noon at pagkatapos ng Digmaang Arab–Israel noong 1948. Ang kaniyang unang pinakamataas na katungkulan sa pamahalaan ay bilang Diputadong Direktor-Panlahat ng Depensa noong 1952, at Direktor-Panlahat mula 1953 hanggang 1959. Sa kaniyang karera sa politika, naging kinatawan siya ng limang partido sa Knesset: Mapai, Rafi, ang Alignment, Labor at Kadima, at namuno sa Alignment at Labor. Nagwagi si Peres ng Nobel Peace Prize noong 1994 kasama sina Yitzhak Rabin at Yasser Arafat dahil sa usapang pangkapayapaang kaniyang linahukan bilang Ministrong Panlabas ng Israel, na nagbunga ng Oslo Accords. Siya ang kauna-unahang dating Punong Ministro na nahalal bilang Pangulo ng Israel. Sa kaniyang pagretiro noong 2014, siya ang pinakamatandang puno ng estado sa buong mundo.

Pumanaw si Peres noong Setyempre 28, 2016 makaraang lubhang ma-stroke na nagdulot sa pagkapinsala sa kaniyang utak.

## Mga sanggunian 
Kategorya:Punong Ministro ng Israel
Kategorya:Pangulo ng Israel
Kategorya:Mga laureado ng Gantimpalang Nobel
Nimrud

Ang **Nimrud** () ay ang Arabe at Arameo na pangalan para sa isang sinaunang Asiryanong lungsod na matatagpuan 30 kilometro timog ng lungsod ng Mosul, at 5 kilometro timog ng nayon ng Selamiyah (), sa mga kapatagan ng Nineveh sa hilagang Mesopotamya. Ito ay naging isang pangunahing Asiryanong lungsod sa bandang 1250 BK hanggang 610 BK.

## Maagang kasaysayan 
### Pagkatatag 
Itinayo ng Asiryanong hari na si Shalmaneser I (1274 BK-1245 BK) ang Nimrud sa panahon ng Gitnang Imperyong Asiryano. 
### Kabisera ng Imperyo 
Nakamit ng lungsod ang katanyagan nang ginawa ng hari na si Ashurnasirpal II ng Imperyong Neo-Asirio (883 BK-859 BK) itong kanyang kabisera sa kapinsalaan ng Assur. Nagpatayo siya ng isang malaking palasyo at mga templo sa lungsod na nahulog sa  antas ng pagkasira sa Mga Madilim na Panahon ng gitnang ika-11 hanggang ika-10 siglo BK.

Kategorya:Kasaysayan
Kategorya:Mesopotamia
Kategorya:Iraq
Dami Im

Si **Dami Im** (Hangul: 임다미; RR: *Im Dami*, isinilang  noóng 17 Oktubre 1988) ay isáng Timog Koreana-Australianang mang-aawit at manunulát. Lalo siyáng nakilala sa buóng sanlibutáng nang makamít niyá ang pinakamataás na punto sa Eurovisión, bilang kinatawán ng Australia.

Si Im ay dumayò patungong Australia kasama ng kanyáng pamilya sa edad na siyám. Nanalo siyá sa ikalimáng yugtô ng *The X Factor Australia* at nagkaroón ng kontrata sa Sony Music Australia. 
thumb|Si Dami Im sa kanyáng pakikipanayám sa isáng *meet & greet* noong kasagsagán ng Eurovisión 2016
Pagkatapos ng kanyáng tagumpáy sa *The X Factor Australia*, inilabás niyá ang kanyáng kauna-unahan at single na "Alive," na nanguna sa ARIA Singles Chart. Sinundán itó ng kanyáng álbum na pinagamatán sa kanyáng sarili, na nanguna pa sa *ARIA Singles Chart* at serpitikadong platino ng *Australian Recording Industry Corporation* (ARIA). Isá siyá sa mga matatagumpáy na mang-aawit sa Australia kasabáy nitó ang paglunsád ng maraming álbum mulâ sa kanyáng pagkapanalo.

Ipinanlaban siyá ng Australia sa Paligsahang Pang-awitin ng Eurovisión 2016 na ginanáp sa Estocolmo, Suecia ng awiting "Sound of Silence," kung saán kanyáng nakamít ang pinakamataás na voto ng mga tagahatol, at ang ikalawáng karangalan, na nagíng pinakamataás na nakuhà ng isáng Australianang kalahók.

## Personal na buhay 
Si Dami Im ay isinilang sa Soúl noóng 17 Oktubre 1988 kina Hae Yun Lee, isáng mang-aawit sa opera, at Dong Eal Im. Siyá ang panganay sa kanyáng kapatíd na lalaki. Natutò siyá magpatugtóg ng piano sa edad na limá, at nag-ensayo lamang sa kanyáng sarili sa pag-awit sa pamamagitan ng pagrekord ng kanyáng tinig habang tinutularan ang kanyáng mga iniidolong artista. Sa edad na siyám, kasama ang kanyáng pamilya, dumayò silá patungong Australia kasama ng kanyáng kapatíd na si Kenny sa paniniwalang más magkakaroón silá ng lalong maraming oportunidad kung doón titira. Nanatili silá sa kanyáng tiyuhin sa Brisbane, habang nagpaiwan namán ang kanyáng amá sa Timog Korea upang makatustós sa kaniláng mga pangangailangan. Sa kasalukuyan, magkasama na ang kaniláng mga magulang, sa Australia at sa Timog Korea.

Sa edad na 11, nagsimulâ si Im na mag-aral sa *Young Conservatorium of Music Program* sa Pámantasan ng Griffith. Isá siyá sa mga pambansáng finalista sa *Yamaha Youth Music Competition*, at nanalo sa *Nora Baird Scholarship* at sa *Queensland Piano Competition* ng iláng ulit. Pumasok siyá sa Dalubhasaan ng John Paul sa Daisy Hill, Queensland at nangagtapós noóng 2005. Hindî siyá umawit sa páaralán at sumasama lamang sa kaniláng koro sa piano, at magpatugtóg ng violín sa *Silver Strings Group* ng páaralán. Noóng 2009, siyá ay nagtapós sa Pámantasan ng Queensland na may unang parangál sa Bachiller sa Músika. Kasunód nitó ay natapos niyá ang *Masters of Arts Degree in Contemporary Voice* sa Pámantasan ng Griffith. Habang nag-aaral doón, siyá ay sinanay ni Dra. Irene Bartlett, isáng lektór at tagapagsanay ng tinig na nakapagsanay na rin sa mga tanyág na Australianong mang-aawit tulad nina Katie Nooran, Megan Washington, Kristin Berardi, at Elly Hoyt.

Kategorya:Ipinanganak noong 1988
Kategorya:Nabubuhay na mga tao
Kolkis

Ang **Kolkis** ( *Kolkheti*; Griyego  *Kolkhis*) ay isang sinaunang kaharian at rehiyon sa baybayin ng Dagat Itim na nakasentro sa kasalukuyan-araw na kanlurang Georgia. 
Ito ay inilarawan sa modernong karunungan bilang "ang pinakamaagang Heorhiyanong pagbuo" kung saan, kasama ang Kaharian ng Iberia, ay mamaya makabuluhang nag-ambag sa pag-unlad ng medyebal na Heorhiyanong pagiging estado at ng Heorhiyanong bansa. Pandaigdigan, ang Kolkis ay marahil pinakakilala para sa papel nito sa Griyego-Romanong mitolohiya, kapansin-pansin kilala bilang ang destinasyon ng mga Argonota, pati na rin ang tirahan ni Medea at ng Ginintuang Balahibo ng Tupa.

Kategorya:Sinaunang Gresya
Sathan Sanitwong

**Sathan Sanitwong** (24 มิถุนายน พ.ศ. 2409  - 20 ตุลาคม พ.ศ. 2483) ay ministro ng agrikultura ng Thailand. (1909 – 1912)

## Sanggunian 

Kategorya:Ipinanganak noong 1866
Kategorya:Namatay noong 1940
Republikang Bayan ng Mongolya

Ang **Republikang Bayan ng Mongolya** ay isang estadong sosyalista na umiral sa Gitnang Asya mula 1924 hanggang 1992. Pinamunuan ito ng Mongolian People's Party at nagpanatili ng malapít na kaugnayan sa Unyong Sobyet sa buong kasaysayan nito.

## Talababa 
## Mga sanggunian 
Kategorya:Mongolia
Hele sa Hiwagang Hapis

Ang ***Hele Sa Hiwagang Hapis*** ay isang Pilipinong malayang pelikula na may temang makasaysayan, pantasya at drama sa direksiyon ni Lav Diaz. Napili itong lumahok para sa Golden Bear sa 66th Berlin International Film Festival. Sa naturang film festival, nagwagi ito ng Alfred Bauer Prize. Ipinalabas naman ito ng Star Cinema sa mga sinehan noong Marso 26.

## Tauhan 
* John Lloyd Cruz bilang Isagani
* Piolo Pascual bilang Simoun / Crisostomo Ibarra
* Hazel Orencio bilang Gregoria 'Oryang' De Jesus
* Alessandra de Rossi bilang Ceasaria Belarmino
* Susan Africa bilang Aling Hule
* Joel Saracho bilang Mang Karyo
* Bernardo Bernardo bilang Lalake / Tikbalang
* Cherie Gil bilang Babae / Tikbalang
* Angel Aquino bilang Androgynous / Tikbalang
* Sid Lucero bilang Basilio
* Ely Buendia bilang Musikero
* Bart Guingona bilang Kapitan Heneral
* Menggie Cobarrubias bilang Padre Florentino
* Ronnie Lazaro bilang Sebastian Caneo
* Karenina Haniel bilang Aling Rosario
* Paul Jake Paule bilang Bangkero

## Pagtanggap 
Magkakahalo ang mga panunuring natanggap ng pelikula sa mga kritiko, ang karamihan sa mga ito'y nakatuon sa takbo at nakalilitong pagsasalaysay ng kuwento. Ani ni Guy Lodge sa kaniyang panunuri sa *Variety* "A major disappointment from a major filmmaker, Diaz's latest super-sized tapestry of historical fact, folklore and cine-poetry is typically ambitious in its expressionism—but sees the helmer venturing into the kind of declamatory, didactic rhetoric that his recent stunners *Norte, the End of History* and *From What Is Before* so elegantly avoided."

## Mga sanggunian 
## Panlabas na kawil 
* 

Kategorya:Mga pelikula mula sa Pilipinas
Kategorya:Mga pelikula ng 2016
Pandaigdigang Araw ng Pagsasalin

Ang **Pandaigdigang Araw ng Pagsasalin** ay ipinapagdiriwang bawat taon tuwing ika-30&nbsp;ng Setyembre sa araw ni kapistahan ni san Jeronimo, ang nagsalin sa Bibliya na itinuturing na patron ng mga tagasalin. Ang mga pagdiriwang ay itinataguyod ng FIT (ang Pandaigdigang Pederasyon ng mga Tagasalin) magsimula noong itinatag ito noong taóng 1953. Noong taóng 1991, inilunsad ng FIT ang idea ng isang opisyal na kinikilalang Pandaigdigang Araw ng Pagsasalin upang ipakita ang pagkakaisa ng pandaigdigang komunidad ng mga tagasalin sa pag-asang makilala pa lalo ang propesyon ng pagsasalin sa iba't ibang bansa (hindi lámang basta sa mga Kristiyanong bansa). Isa rin itong oportunidad upang ipagmalaki ang isang propesyon na lumalaki ang halaga sa panahon ng papaunlad na globalisasyon.

Kategorya:Pagsasalin
Ehipsiyong Museo

Ang **Museo ng Ehipsiyong Antiguwedades**, karaniwang kilala bilang **Ehipsiyong Museo** o **Museo ng Cairo**, sa Cairo, Ehipto, ay tahanan sa isang malawak na koleksyon ng sinaunang Ehipsiyong antiguwedades. Mayroon itong 120,000 aytem, kasama ang isang kinatawang bilang na pinapakita, at ang natira ay nasa mga silid-imbakan. Tinayo noong 1901 ng Italyanong konstruksyong kompanya na Garozzo-Zaffarani sa isang disenyo ng arkitektong Pranses na si Marcel Dourgnon, ang edipisyo ay ang isa sa mga pinakamalaking museo sa rehiyon. Noong Marso 2019, bukas sa publiko ang museo. Sa 2021, nakatakdang papalitan ang museo ng bagong Grandeng Ehipsiyong Museo sa Giza.

## Kasaysayan
Naglalaman ang Ehipsiyong Museo ng Antiguwedades ng maraming mahalagang piraso ng sinaunang kasaysayang Ehipsiyo. Narito ang pinakamalaking koleksyon ng antiguwadades Paraoniko sa mundo. Naitatag ng pamahalaang Ehipsiyo ang pagtayo ng museo noong 1835 malapit sa Harding Ezbekieh at sa kalaunan, nailipat sa Cairo Citadel. Noong 1855, binigay ng pamahalaang Ehisyo kay Arkiduke Maximiliano ng Austria ang lahat ng artipakto; nasa Museo ng Kunsthistorisches, Vienna, ngayon.

Isang bagong museo ang naitatag sa Boulaq noong 1858 sa isang dating bodega, pagkatapos ng pagkatatag ng bagong Departamento ng Antiguwadades sa ilalim ng direksyon ni Auguste Mariette. Nakalatag ang gusali sa pampang ng Ilog Nilo, at noong 1878, labis itong nasira sa isang baha ng Ilog Nilo. Noong 1891, nailipat ang koleksyon sa isang dating palasyong makahari, sa distrito ng Giza sa Cairo. Nanatili sila doon hanggang 1902, nang lumipat sila, para sa huling pagkakataon, sa kasalukuyang museo sa Liwasang Tahrir, na itinayo ng Italyanong kompanya nina Giuseppe Garozzo at Francesco Zaffrani sa isang disenyo ng Pranses na arkitektong si Marcel Dourgnon.  

Noong 2004, hinirang ng museo si Wafaa El Saddik bilang ang unang babaeng direktor heneral.
Noong Rebolusyong Ehipsiyo ng 2011, dinarambong ang museo at dalawang momya ang nasira. May ilang artipakto din na nakitang nasira. May 50 bagay ang nawala. Simula noon, natagpuan ang 25 bagay. Napanumbalik ang mga ito at nilagay muli sa museo upang ipakita noong Setyembre 2013 sa isang eksibisyon na pinamagatang Nasira at Pinanumbalik. Ilan sa mga pinakitang artipakto ang dalawang estatwa ni Haring Tutankhamun na gawa sa kahoy na sedar at nababalutan ng ginto, isang bantayog ni Akhenaten, mga estatuwang ushabti na pag-aari ng mga haring Nubiyano, isang momya ng isang bata at isang maliit na polikromong salamin na plorera.
## Mga sanggunian
Kategorya:Mga museo
Kategorya:Ehipto
Pambansang Unibersidad ng Seoul

thumb|Gusaling editoryal ng pahayagang pangmag-aaral

Ang **Pambansang Unibersidad ng Seoul** (**SNU**; Koreano, , *Seoul Daehakgyo*, colloquially *Seouldae; *Ingles: *Seoul National University*) ay isang pambansang unibersidad sa pananaliksik na matatagpuan sa Seoul, kabisera ng Korea. Simula nang itatag ito noong 1946, ang Unibersidad ay kinilala bilang ang pinakaprestihiyosong unibersidad sa buong bansa.

Ito ay matatagpuan sa tatlong mga kampus: main campus sa Gwanak at dalawang karagdagang mgka ampus sa Daehangno at Pyeongchang. Ang unibersidad ay binubuo ng labing-anim na kolehiyo, isang paaralang gradwado, at siyam na propesyonal na paaralan. Ang mga mag-aaaral ay binubuo ng halos 17,000 undergraduate at 11,000 graduate students. Ayon sa datos na nakolekta sa pamamagitan ng KEDI, ang unibersidad ay tumutustos ng higit sa kanyang mga mag-aaral kada kapita kaysa sa anumang unibersidad sa bansa na merong 10,000 at higit pang mga mag-aaral.

Ang SNU ay pumirma ng memorandum of understanding (MOU) sa halos 700 akademikong institusyon sa 40 bansa,  sa World Bank, at isang pangkalahatang academic exchange program kasama ang Unibersidad ng Pennsylvania. Ang Graduate School of Business nag-aalok ng dual master's degree kasama ang Unibersidad ng Duke sa Estados Unidos, ESSEC Business School, at Unibersidad ng Peking, double-degrees kasama ang MIT Sloan School of Management at Yale School of Management, at MBA-, MS, at PhD candidate exchange programs kasama ang mga unibersidad sa sampung bansa sa apat na kontinente. Ang bilang ng university international faculty ay 242 o 4% ng kabuuang kaguruan. Ang nagwagi ng Nobel na si Paul Crutzen at mga Fields Medal na si Hironaka Heisuke ay nasay ng fakultad ng unibersidad.

## Mga sanggunian
Kategorya:Mga pamantasan